**Ո Ր Ո Շ ՈՒ Մ**

**Կատարողական վարույթը կասեցնելու մասին**

27.08.2018թ. ք.Երևան

 Հարկադիր կատարումն ապահովող ծառայության Երևան քաղաքի Էրեբունի - Նուբարաշեն բաժնի հարկադիր կատարող՝ արդարադատության ավագ լեյտենանտ Հայկ Հակոբյանս, ուսումնասիրելով 16.08.2017թ. հարուցված թիվ 03532171 կատարողական վարույթի նյութերը`

**Պ Ա Ր Զ Ե Ց Ի**

 ՀՀ Շիրակի մարզի ընդհանուր իրավասության դատարանի կողմից 31.07.2017թ. տրված թիվ ՇԴ/0354/02/17 կատարողական թերթի համաձայն պետք է Պողոս Մինասի Բլասյանից հօգուտ «Անելիք Բանկ» ՓԲԸ-ի բռնագանձել 1.365 (մեկ հազար երեք հարյուր վաթսունհինգ) ԱՄՆ դոլարին համարժեք ՀՀ դրամ՝ որպես պարտքի գումար, ինչպես նաև 13.330 (տասներեք հազար երեք հարյուր երեսուն) ՀՀ դրամ` որպես հայցվորի կողմից նախապես վճարված պետական տուրքի գումարի փոխհատուցում:

Բռնագանձումը տարածել պատասխանող Պողոս Մինասի Բլասյանի ամբողջ գույքի վրա:

Պարտապանից պետք է բռնագանձել նաև բռնագանձման ենթակա գումարի 5%-ի չափով ՀՀ դրամ գումար, որպես կատարողական գործողությունների կատարման ծախս:

Միաժամանակ պարզվել է, որ Պողոս Բլասյանին պատկանող PORSCHE CAYENNE S 4.5 մակնիշի 34 UM 865 պետ համարանիշի տրանսպորտային միջոցը այլ քաղաքացիական գործով հանդիսանում է գրավի առարկա, որի վերաբերյալ Հարկադիր կատարումն ապահովող ծառայության Էրեբունի-Նուբարաշեն բաժնում հարուցված է կատարողական վարույթ:

 Կատարողական գործողությունների ընթացքում պարզվել է, որ պարտապանի գույքը բավարար չէ կատարողական թերթի պահանջը կատարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

 Կասեցնել 16.08.2017թ. հարուցված թիվ 03532171 կատարողական վարույթը 60-օրյա ժամկետով:

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

 Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

 **Որոշման պատճենն ուղարկել կողմերին:**

 **Որոշումը կարող է բողոքարկվել դատական կամ վերադասության կարգով` որոշումը ստանալու օրվանից տասնօրյա ժամկետում:**

**«Դատական ակտերի հարկադիր կատարման մասին» ՀՀ օրենքի 28 հոդվածի 5–րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները, բացառությամբ օրենքով նախատեսված դեպքերի։**

**ՀԱՐԿԱԴԻՐ ԿԱՏԱՐՈՂ**

**ԱՐԴԱՐԱԴԱՏՈՒԹՅԱՆ ԱՎԱԳ ԼԵՅՏԵՆԱՆՏ` Հ.ՀԱԿՈԲՅԱՆ**